
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta neuvoston päätökseksi Euroopan unionin ja Armenian tasavallan välisen, Euroopan unionin rikosoikeudellisen yhteistyön viraston (Eurojust) ja rikosasioissa tehtävästä oikeudellisesta yhteistyöstä vastaavien Armenian tasavallan toimivaltaisten viranomaisten välistä yhteistyötä koskevan sopimuksen tekemisestä
(COM(2023)0705 – C9‑xxxx/2023 – 2023/0400(NLE))
(Hyväksyntä)
Euroopan parlamentti, joka
–	ottaa huomioon ehdotuksen neuvoston päätökseksi (COM(2023)0705),
–	ottaa huomioon luonnoksen Euroopan unionin ja Armenian tasavallan väliseksi, Euroopan unionin rikosoikeudellisen yhteistyön viraston (Eurojust) ja rikosasioissa tehtävästä oikeudellisesta yhteistyöstä vastaavien Armenian tasavallan toimivaltaisten viranomaisten välistä yhteistyötä koskevaksi sopimukseksi (xxxx/2023),
–	ottaa huomioon neuvoston Euroopan unionin toiminnasta tehdyn sopimuksen 16 artiklan 2 kohdan ja 85 artiklan sekä 218 artiklan 6 kohdan toisen alakohdan a alakohdan v alakohdan ja 218 artiklan 7 kohdan mukaisesti esittämän hyväksyntää koskevan pyynnön (C9‑xxxx/2023),
–	ottaa huomioon työjärjestyksen 105 artiklan 1 ja 4 kohdan sekä 114 artiklan 7 kohdan,
–	ottaa huomioon kansalaisvapauksien sekä oikeus- ja sisäasioiden valiokunnan suosituksen A9-0000/2024),
1.	antaa hyväksyntänsä sopimuksen tekemiselle;
2.	kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja Armenian tasavallan hallituksille ja parlamenteille.

Tämä Euroopan unionin ja Armenian tasavallan välinen sopimus on ensimmäinen kansainvälinen sopimus yhteistyöstä Euroopan unionin rikosoikeudellisen yhteistyön viraston (Eurojust) ja kolmannen maan toimivaltaisten viranomaisten välillä sen jälkeen, kun Eurojust‑asetuksen soveltaminen alkoi 12. joulukuuta 2019. Kolmansien maiden kanssa tehtävät yhteistyösopimukset ovat olennaisen tärkeitä, jotta kansainvälinen oikeudellinen yhteistyö olisi tehokasta. 
Sopimus parantaa yhteistyötä vakavien rikosten tutkintaan ja syytteeseenpanoon osallistuvien Armenian viranomaisten kanssa. 
On erityisen tärkeää, että tämä on mahdollista vain, jos sopimuksiin sovelletaan tiukkoja tietosuojaa, yksityisyyttä ja perusoikeuksia koskevia suojatoimia. 
Tämän sopimuksen osalta on selvää, että kaikki ehdot täyttyvät ja tarvittavat suojatoimet ovat käytössä. Tätä seurataan jatkuvasti sopimuksen tultua voimaan, ja sopimuksen mahdolliset rikkomiset voivat johtaa yhteistyön keskeyttämiseen. Olemme tyytyväisiä tähän tärkeään askeleeseen Euroopan unionin ja Armenian tasavallan välisessä yhteistyössä.

